PRITARTA

Alytaus r. meno ir sporto mokyklos

tarybos 2025 m. vasario 26 d.

posėdyje, protokolo Nr. 4

PRITARTA

Alytaus rajono savivaldybės mero

2025 m. kovo 24 d.

potvarkiu Nr. K2-128

PATVIRTINTA

Alytaus r. meno ir sporto mokyklos

direktoriaus 2025 m. kovo 25 d.

įsakymu Nr. MV-29

Alytaus r. meno ir sporto mokykla

**2025-2027 – ŲJŲ METŲ STRATEGINIS PLANAS**

**I SKYRIUS**

**MISIJA IR VEIKLOS PRIORITETAI**

**MISIJA**

Teikti kokybišką meninį bei sportinį ugdymą, organizuoti tikslingą mokinių užimtumą, skatinti siekti aukštų meninių ir sportinių rezultatų, formuoti nuostatą mokytis visą gyvenimą.

**VIZIJA**

Saugi, šiuolaikiška, atvira kaitai formalųjį švietimą papildančio ugdymo ir neformaliojo vaikų švietimo mokykla, ugdanti tautinės kultūros ir sporto puoselėtojus, savarankiškas, kritiškai mąstančias asmenybes.

**VERTYBĖS**

Kūrybiškumas.

Darbštumas ir atsakomybė.

Pagarba kiekvienam žmogui, dvasingumas.

Pilietiškumas ir tautiškumas.

Bendruomeniškumas ir tolerancija.

Profesionalumas.

**VEIKLOS PRIORITETAI**

1. Kokybiškas, mokinių poreikius atitinkantis kompetencijų ugdymas.

2. Mokyklos aplinkų, vertybių, tradicijų, kultūros, ryšių plėtojimas.

**VEIKLOS EFEKTYVUMO DIDINIMO KRYPTYS**

1.Ugdymo programų plėtojimas.

2. Mokymosi pasiekimų ir rezultatų gerinimas, modernizuojant ugdymą ir taikant inovacijas.

3.Mokytojų kompetencijų ugdymas.

4.Tradicijų puoselėjimas.

**II SKYRIUS**

**STRATEGINIŲ TIKSLŲ IR PROGRAMŲ ĮGYVENDINIMAS**

**VEIKLOS KONTEKSTAS**

**Išorinė aplinkos analizė**

Politiniai veiksniai. Alytaus r. meno ir sporto mokykla savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos Švietimo ir mokslo ministro įsakymais, Lietuvos pažangos strategija 2030, Alytaus rajono savivaldybės 2025-2027 metų strateginiu veiklos planu.

Ekonominiai veiksniai. Mokykla yra finansuojama iš savivaldybės biudžeto lėšų, mokinio krepšelio lėšų, įmokų, gautų už suteiktas ugdymo paslaugas ir pajamų, gautų už papildomas paslaugas (nuoma, konkursų organizavimas).


Socialiniai veiksniai. Mokykloje 2024 m. spalio 1 d. mokėsi 277 mokiniai, iš jų 48 specialiųjų poreikių mokiniai. Sumažintą mokestį už mokslą moka apie 13 proc. mokinių iš socialiai remtinų šeimų. Mokyklos nuostatuose įtvirtinta, ir yra vykdomos ankstyvojo muzikinio, dailės ugdymo bei muzikos, dailės mėgėjų (suaugusiųjų) programos.

Technologiniai veiksniai. Mokykloje veikia šviesolaidinis internetas, naudojamas elektroninis Mano dienynas, kitos, su interneto ryšiu siejamos programos ir mokymo platformos Microsoft Teams, Zoom, įgalinančios dirbti nuotoliniu būdu.

**Vidinė aplinkos analizė**

Teisinė bazė. Mokykla vadovaujasi Lietuvos Respublikos galiojančiais įstatymais, Konstitucija, Civiliniu kodeksu, Švietimo įstatymu, Lietuvos Respublikos darbo kodeksu, Biudžetinių įstaigų įstatymu, Buhalterinės apskaitos įstatymu, Valstybės ir savivaldybės turto valdymo, naudojimo ir disponavimo juo įstatymu, Darbuotojų saugos ir sveikatos įstatymu, Vaiko teisių apsaugos pagrindų įstatymu, Vaiko teisių konvencija, Valstybės registrų įstatymu, Labdaros ir paramos įstatymu, Valstybinės kalbos įstatymu, Atmintinių dienų įstatymu, Lietuvos Respublikos alkoholio kontrolės įstatymu, Lietuvos Respublikos tabako, tabako gaminių ir su jais susijusių gaminių kontrolės įstatymu, Lietuvos Respublikos narkotinių ir psichotropinių medžiagų kontrolės įstatymu bei kitais Lietuvos Respublikos Seimo, Vyriausybės nutarimais, poįstatyminiais aktais, raštais, mokyklos nuostatais, darbo tvarkos taisyklėmis.

Organizacinė struktūra.



1 pav.

Alytaus r. meno ir sporto mokyklos steigėjas – Alytaus rajono savivaldybė. Mokyklos organizacinę struktūrą sudaro šie mokyklos valdymo lygmenys: 1. Savivalda: Mokyklos taryba; Mokytojų taryba; Metodinė taryba; Mokinių taryba; Darbo taryba. 2. Nuolatinio valdymo: direktorius. 3. Periodinio valdymo: metodinės grupės, mokytojų ir pagalbos mokiniui specialistų atestacijos komisija, inventorizacijos ir turto pripažinimo netinkamu naudoti komisija, statinio kasmetinės priežiūros ir tinkamumo naudoti atsakingas asmuo.

Žmogiškieji ištekliai**.** Mokykloje dirba 22 darbuotojai: aptarnaujančio personalo darbuotojų – 4; pedagoginių darbuotojų – 18 (tame tarpe direktorė), iš jų 2 turi eksperto, 7 - metodininko, 5 – vyresniojo mokytojo, 3 – mokytojo kvalifikacinę kategoriją.

Dauguma mokyklos ugdytinių – tarptautinių, respublikinių konkursų, varžybų laureatai, įvairių renginių dalyviai. Pedagogai nuolat tobulina kvalifikaciją, rengia programas, projektus, dalijasi gerąja darbo patirtimi. Mokyklos taryba ir mokyklos bendruomenė aktyviai dalyvauja sprendžiant svarbius klausimus, jaučiama mokytojų, mokinių, tėvų partnerystė. Esant poreikiui, mokykla gali perorganizuoti ugdymo procesą nuotoliniu būdu, pereidama prie mokymos/si platformos Microsoft Teams.

Planavimo sistema. Parengta mokyklos planavimo sistema. Rengiamas mokyklos strateginis planas, metinis veiklos planas, mokslo metų ugdymo planas, mokomųjų dalykų individualūs bei grupiniai planai, projektai bei korupcijos prevencijos programos priemonių įgyvendinimo planas. Į planavimą įtraukiami visi mokyklos bendruomenės nariai.

Finansiniai ištekliai. Alytaus r. meno ir sporto mokyklos veikla finansuojama iš Savivaldybės biudžeto lėšų, mokinio krepšelio ir įmokų gautų už suteiktas ugdymo paslaugas ir pajamų, gautų už papildomas paslaugas (nuoma, konkursų organizavimas). Planuojant vidinį lėšų paskirstymą išskiriami finansavimo prioritetai, pirmenybę teikiant ugdymo proceso organizavimui ir mokytojų, bei aptarnaujančio personalo darbo apmokėjimui, pastatų eksploatacijai.

Ryšių sistema (informacinės ir komunikavimo sistemos). Mokykloje įdiegtas šviesolaidinis internetinis ryšys, veikia mokyklos internetinė svetainė [www.amsm.lt](http://www.amsm.lt) informacija platinama elektroniniu paštu [menas.daugai@gmail.com](mailto:menas.daugai@gmail.com), kontroliuojamas ir atnaujinamas mokinių bei mokytojų registras, švietimo valdymo informacine sistema ŠVIS. Mokytojai gali naudotis kompiuteriais su internetiniu ryšiu. Įstaiga turi 11 kopijavimo aparatų, 5 daugialypės terpės projektorius, 7 nešiojamus kompiuterius, 7 stacionarius kompiuterius, 1 išmaniąją lentą.

Vidaus darbo kontrolė. Vidaus darbo kontrolės sistema apima visas mokyklos veiklos sritis, vykdomas pagal darbo specifiką. Mokykloje sukurta ugdomojo proceso priežiūros sistema. Priežiūrą vykdo direktorius. Darbuotojai dirba pagal pareigybės aprašymus, darbo tvarkos taisykles, darbo apmokėjimo sistemą, laikydamiesi mokyklos nuostatų ir kitų tvarkų reikalavimų. Mokslo metų pabaigoje pateikiamos ir aptariamos metodinių grupių ataskaitos. Mokykloje yra Darbo taryba. Ūkinės veiklos kontrolę vykdo ūkvedys.

**SSGG analizė**

|  |  |
| --- | --- |
| **Stiprybės** | **Silpnybės** |
| * Atviri bei glaudūs mokyklos ryšiai su bendruomene, vietos bendruomenės savivalda, rajono bendrojo lavinimo mokyklomis. * Įvairiapusė neformaliojo ugdymo veikla. * Stipri kūrybiškumo atmosfera, geras mikroklimatas. * Galimybė rinktis mokymosi programas tiek vaikams, tiek suaugusiems. * Geri mokinių akademiniai, konkursų, varžybų, dailės srities rezultatai bei aktyvi mokinių ir pedagogų koncertinė veikla. * Auganti mokytojų pedagoginė ir dalykinė kompetencija. * Vykdoma aktyvi projektinė veikla. * Sudarytos sąlygos socialiai remtinoms šeimoms mokėti 50 proc. sumažintą mokestį už mokslą. * Tinkamas materialinių išteklių valdymas. * Stiprūs bendruomeniniai ryšiai. | * Dalies mokinių žema mokymosi motyvacija. * Didėjantis mokiniams krūvis bendrojo ugdymo mokyklose. * Nepakankamas tėvų dalyvavimas mokyklos veikloje. * Dalyvavimas tarptautiniuose projektuose. * Nepakankamas šiuolaikinių mokymo technologijų taikymas pamokose. |
| **Galimybės** | **Grėsmės** |
| * Pamokos vadybos tobulinimas, atsižvelgiant į šiuolaikinius reikalavimus pamokai, informacinių technologijų ugdymo procese efektyvesnis naudojimas. * Aktyvesnis dalyvavimas respublikiniuose, tarptautiniuose konkursuose, varžybose, konferencijose. * Ugdymo priemonių ir IT atnaujinimas. * Tėvų informavimo sistemos tobulinimas bei tėvų švietimo aktyvinimas. * Tradicinių respublikinių renginių ir projektų tęstinumo užtikrinimas. * Projektinės veiklos tobulinimas. * Įvairiapusių ryšių su visuomene plėtimas. * Bendradarbiavimas su respublikos ir užsienio mokyklomis. * Edukacinių aplinkų atnaujinimas ir tobulinimas. | * Naujų meninių kolektyvų kūrimasis kitose įstaigose ir privati laisvųjų mokytojų veikla. * Mažėjantis patrauklumas kai kurių programų (kanklių, smuiko). * Pakitęs mokinių ir tėvų požiūris į mokymą ir mokymąsi. * Neigiamos sociokultūrinės aplinkos reiškinių skverbimasis į mokyklą. * Nepakankama tėvų pagalba vaikui. |

**III SKYRIUS**

**STRATEGINIS(-IAI) TIKSLAS(-AI)**

**01 TIKSLAS.**

**Užtikrinti šiuolaikišką, mokinių poreikius atitinkančią ugdymo kokybę, modernizuojant ugdymo(-si) procesą ir aplinką bei tobulinant pedagogų profesines kompetencijas.**

Aktualizuojant ugdymo turinį pagal formalųjį švietimą papildančio meninio ir sportinio ugdymo programas bei mokinių poreikius bus tobulinama ugdymo kokybė: didinamas mokymosi patrauklumas, stiprinama mokinių mokymosi motyvacija, mokinių mokymosi ir kitos kompetencijos, siekiama aukštesnės mokymosi kokybės. Bus didinamas dėmesys individualiai mokinio bei bendrai mokyklos pažangai. Puoselėjant šiuolaikinio pasaulio suvokimą, socialinę kompetenciją, veiklumą, atsakingumą, norą ir gebėjimą mokytis bus siekiama užtikrinti deramą mokinių pasiekimų lygį. Prioritetas, planuojant ugdymo turinį, bus teikiamas mokinių poreikiams ir mokinių tėvų lūkesčiams.

Siekiama puoselėti estetišką, jaukią, saugią ugdymo(si) aplinką. Suremontuotos, atnaujintos patalpos motyvuoja siekti aukštesnių tikslų, vyksta kokybiškesni užsiėmimai bei gerėja ugdymo kokybė.

Imantis papildomų iniciatyvų, didinančių mokinių, jų tėvų dalyvavimą mokyklos veikloje, bus siekiama puoselėti bendradarbiavimo kultūrą mokyklos bendruomenėje, užtikrinti gerus santykius. Siekiama išlaikyti ir kurti naujas tradicijas, stiprinti ryšius su kitomis švietimo įstaigomis, socialiniais partneriais, organizuoti ir įgyvendinti bendrus projektus. Formuoti teigiamą mokyklos įvaizdį. Tikslas bus įgyvendinamas per pokyčius, pozityvų požiūrį bendruomenėje į mokyklą, puoselėjant aukštų lūkesčių kultūrą. Mokyklos darbuotojų kvalifikacijos tobulinimas bus tikslingas, padedantis veiksmingai įgyvendinti ugdymo turinį. Sudaromos sąlygos kiekvienam bendruomenės nariui būti aktyviu mokyklos kaitos proceso dalyviu, į procesus aktyviai įtraukiant tėvus, globėjus.

**01 TIKSLĄ ĮGYVENDINANTYS UŽDAVINIAI, PRIEMONĖS IR JŲ STEBĖSENOS RODIKLIAI**

**01 uždavinys. Tenkinti mokinių pažinimo, lavinimosi ir saviraiškos poreikius meno ir sporto srityse teikiant kokybišką ugdymo programų įvairovę.**

Šis uždavinys įgyvendinamas tokiomis priemonėmis:

01 priemonė. Tobulinti ugdymo procesą, atnaujinant ugdymo programas. Gerinti pamokos kokybę, atsižvelgiant į individualius mokinių poreikius.

02 priemonė. Mokėti pedagoginiams darbuotojams ir administracinio – pagalbinio personalo darbuotojų darbo užmokestį, vadovaujantis LR valstybės ir savivaldybių įstaigų darbuotojų darbo apmokėjimo įstatymu. Tenkinti pedagoginių darbuotojų poreikius pagal jų atliekamas funkcijas.

03 priemonė. Skatinti vadovo, administracijos ir pedagoginių darbuotojų kvalifikacijos tobulinimą. Didinti darbuotojų motyvaciją mokytis visą gyvenimą.

04 priemonė. Organizuoti renginius, konkursus, seminarus, sportines varžybas, išvykas, projektinę veiklą.

05 priemonė. Skatinti mokinius dalyvauti ir siekti aukštų rezultatų konkursuose, varžybose.

**02 uždavinys. Užtikrinti sėkmingą švietimo įstaigos funkcionavimą.**

Šis uždavinys įgyvendinamas tokiomis priemonėmis:

01 priemonė. Turtinti mokymosi bazę naujomis informacinėmis technologijomis ir šiuolaikinėmis mokymosi priemonėmis, aprūpinti mokomuosius kabinetus kokybišku interneto ryšiu, literatūra, muzikiniu, meniniu ir sportiniu inventoriumi.

02 priemonė. Gerinti mokyklos įvaizdį, skleidžiant informaciją įvairioms priemonėmis (reklaminiai bukletai, reklama spaudai, video, facebook, amsm.lt, arsa.lt).

03 priemonė. Pritaikyti mokyklos aplinką, edukacines erdves mokinių darbų eksponavimui, mokymuisi, sportavimui, poilsiui.

04 priemonė. Užtikrinti komunalinių paslaugų, telefono, interneto ryšių ir kitų paslaugų teikimą.

05 priemonė. Siekti, kad mokykloje būtų pakankamai lėšų kanceliarinių, švaros, ūkinių prekių, inventoriaus įsigijimui, kuris būtų racionaliai naudojamas.

Tikslo įgyvendinimo pažanga matuojama pagal lentelėje pateiktus stebėsenos rodiklius:

|  |  |  |  |  |
| --- | --- | --- | --- | --- |
| **Stebėsenos rodiklio pavadinimas ir mato vienetas** | **2024 metų faktas** | **2025 metai** | **2026 metai** | **2027 metai** |
| Mokinių skaičiaus kitimas, asmenimis | 277 | 290 | 292 | 294 |
| Atnaujintų programų skaičius | 2 | 2 | 2 | 2 |
| Mokytojų kvalifikacijos tobulinimo renginiai, skaičius | 5 | 6 | 6 | 6 |
| Suorganizuotų renginių (konkursų, seminarų, varžybų, parodų) skaičius | 12 | 13 | 14 | 15 |
| Respublikinių ir tarptautinių konkursų, varžybų laureatų procentas nuo bendro mokinių skaičiaus | 20 | 25 | 26 | 27 |
| Mokytojų skleidusių gerąją patirtį procentinė dalis | 10 | 15 | 16 | 16 |
| Įsigyto inventoriaus (instrumentai, sportinis, drabužiai) skaičius | 87 | 35 | 35 | 35 |
| Pasirašytų naujų bendradarbiavimo sutarčių skaičius | 3 | 2 | 2 | 2 |

**IV SKYRIUS**

**STRATEGINIO PLANO PROGRAMA**

|  |  |
| --- | --- |
| **Įgyvendinimo metai** | **2025-2027** |
| **Asignavimų valdytojas (-ai), kodas** | Alytaus r. meno ir sporto mokykla, 190247688 |
| **Koordinatorius** | Mokyklos direktorė Auksė Sapežinskienė |
| **Vykdytojas (-ai)** | Mokyklos bendruomenė |
| **Programos pavadinimas (Kodas**  (01-09 ) | Švietimo, sporto paslaugų tiekimo ir plėtros savivaldybės teritorijoje programa |
| **Programos parengimo argumentai** | Programa sukoncentruota į mokyklos vertybių puoselėjimą. Planuojant priemones mokyklos tikslams ir uždaviniams pasiekti pagrindinis dėmesys skiriamas mokinių pažinimo, lavinimosi, saviraiškos poreikiams tenkinti bei kūrybingų, pilietiškų ir kritiškai mąstančių asmenybių ugdymui. Numatoma gerinti ugdymo kokybę, pasiekimus bei kurti palankią, motyvuojančią, skatinančią sportuoti, kurti ugdymo aplinką ir ugdymo(si) turinį.  Programa parengta atsižvelgiant į bendruomenės poreikius ir SSGG analizę. |
| **Ilgalaikis prioritetas (pagal Alytaus rajono strateginį plėtros planą)** | Sumanios, veiklios, susitelkusios bendruomenės, pažangi, socialiai atsakinga savivalda (Kodas 02) |
| **Šia programa įgyvendinamas įstaigos strateginis tikslas (Kodas 01)** | Užtikrinti šiuolaikišką, mokinių poreikius atitinkančią ugdymo kokybę, modernizuojant ugdymo(-si) procesą ir aplinką bei tobulinant pedagogų profesines kompetencijas. |
| **Programos tikslo aprašymas (tikslas, uždaviniai)** | 01-01 Tenkinti mokinių pažinimo, lavinimosi ir saviraiškos poreikius meno ir sporto srityse teikiant kokybišką ugdymo programų įvairovę.  01-02 Užtikrinti sėkmingą švietimo įstaigos funkcionavimą. |
| **Numatomas programos įgyvendinimo rezultatas** | Bus atnaujinamos formalųjį švietimą papildančio ugdymo programos, papildytos neformaliojo vaikų ir suaugusiųjų švietimo programos.  Per trejus metus bus suorganizuota apie 50 renginių (konkursų, varžybų, festivalių, parodų).  Bus skatinamas mokinių dalyvavimas ir aukštų rezultatų siekimas konkursuose, varžybose.  Kiekvienas mokyklos darbuotojas turės galimybę kelti kvalifikaciją savo srityje, bei DI, įtraukiojo ugdymo srityse.  Bus suaktyvinta projektinė veikla, atnaujinta mokyklos inventoriaus bazė.  Bus surengti projektai su socialiniais partneriais, pasirašytos bendradarbiavimo sutartys.  Puoselėjamos mokyklos tradicijos ir kultūra, organizuojant tradicinius renginius. |
| **Susiję Lietuvos Respublikos ir savivaldybės teisės aktai** | Lietuvos Respublikos švietimo įstatymas, Geros mokyklos koncepcija, Valstybinės švietimo 2013−2022 metų strategijos nuostatos, Lietuvos Respublikos švietimo, mokslo ir sporto ministerijos 2025-2027 metų strateginis planas, Alytaus rajono savivaldybės 2025-2027 metų strateginis veiklos planas, Lietuvos pažangos strategija 2030, Rekomendacijos dėl Formalųjį švietimą papildančio ugdymo. |

**V SKYRIUS**

**PLANUOJAMI PASIEKTI REZULTATAI**

* **Ugdomas pilietiškumas** – mokiniai geriau pažins savo kultūrinį paveldą, tradicijas ir tautinį identitetą, įgis pagarbą savo krašto istorijai ir vertybėms.
* **Didinamas ugdymo prieinamumas** – sudaromos lygios galimybės visiems mokiniams dalyvauti meniniuose ir kūrybiniuose procesuose, nepriklausomai nuo jų gebėjimų ar socialinių aplinkybių.
* **Skatinamas kūrybiškumas** – mokiniai įgyja galimybę saviraiškai per muziką, teatrą ir meninę raišką, lavina improvizacijos bei kūrybinio mąstymo gebėjimus.
* **Stiprinami mokinių įgūdžiai ir kompetencijos** – tobulinami muzikos atlikimo, sceninio judesio, komandinio darbo bei saviraiškos įgūdžiai, kurie prisidės prie jų bendro išsilavinimo ir asmeninio augimo.
* **Puoselėjama sveika ir saugi gyvensena** – veiklose akcentuojama emocinė gerovė, bendradarbiavimas, pagarba vieni kitiems bei sveikatai palanki kūrybinė aplinka.
* **Sukurta įtrauki ir stipri bendruomenė** – mokinių, mokytojų ir šeimų bendradarbiavimas stiprina socialinius ryšius, ugdo bendruomeniškumo jausmą bei stiprina kultūrinį identitetą.

Alytaus r. meno ir sporto

mokyklos 2025-2027 metų

strateginio veiklos plano

1 priedas

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Programos tikslo kodas | Uždavinio kodas | Priemonės kodas | Pavadinimas | Finansavimo šaltinis | 2025-ieji metai | 2026-ųjų metų projektas | 2027-ųjų metų projektas | Vertinimo kriterijus | | | |
| Pavadinimas, matavimo vienetai | Planas | | |
| 2025-ieji metai | 2026-ieji metai | 2027-ieji metai |
| ***01* Užtikrinti šiuolaikišką, mokinių poreikius atitinkančią ugdymo kokybę, modernizuojant ugdymo(-si) procesą ir aplinką bei tobulinant pedagogų profesines kompetencijas.** | | | | | | | | | | | |
| 01 | 01 | **Tenkinti mokinių pažinimo, lavinimosi ir saviraiškos poreikius meno ir sporto srityse teikiant kokybišką ugdymo programų įvairovę.** | | | | | |  |  |  |  |
| 01 | 02 | **Užtikrinti sėkmingą švietimo įstaigos funkcionavimą.** | | | | | |  |  |  |  |
|  | Neformalus vaikų ugdymas | | | SB | 393,3 | 387,5 | 387,5 | Mokinių skaičiaus kitimas, asmenimis | 290 | 292 | 294 |
| Atnaujintų programų skaičius | 2 | 2 | 2 |
| D | 190,4 | 190,4 | 190,4 | Mokytojų kvalifikacijos tobulinimo renginiai, skaičius | 6 | 6 | 6 |
| Suorganizuotų renginių (konkursų, seminarų, varžybų, parodų) skaičius | 13 | 14 | 15 |
| VB |  |  |  | Respublikinių ir tarptautinių konkursų, varžybų laureatų procentas nuo bendro mokinių skaičiaus | 25  3 | 26  3 | 27  3 |
| ES |  |  |  | Mokytojų skleidusių gerąją patirtį procentinė dalis | 15 | 16 | 16 |
| Įsigyto inventoriaus (instrumentai, sportinis, drabužiai) skaičius | 35 | 35 | 35 |
| KT |  |  |  | Pasirašytų naujų bendradarbiavimo sutarčių skaičius | 2 | 2 | 2 |
| **Iš viso** | 583,7 | 577,9 | 577,9 |  |  |  |  |
| 01 | **Iš viso tikslui:** | | |  | 583,7 | 577,9 | 577,9 |  |  |  |  |

|  |  |  |  |
| --- | --- | --- | --- |
| Bendras lėšų poreikis ir numatomi finansavimo šaltiniai | 2025 m. | 2026 m. projektas | 2027 m. projektas |
| **2. Finansavimo šaltiniai:** |  |  |  |
| **SB** – asignavimai savarankiškosioms funkcijoms atlikti, biudžetinių įstaigų pajamų lėšos, aplinkos apsaugos rėmimo specialiosios programos lėšos, paskolų lėšos ir kt. (tvirtinamos biudžete ir strateginiame veiklos plane). | 393,3 | 387,5 | 387,5 |
| **D** – asignavimai valstybinėms (valstybės perduotoms savivaldybėms) funkcijoms atlikti, kitos spec. tikslinės dotacijos (perduotoms iš apskričių įstaigoms išlaikyti, mokinio krepšelio lėšos ir kt.), kitos dotacijos. | 190,4 | 190,4 | 190,4 |
| **VB** – kitos valstybės biudžeto lėšos, kurias įstaiga gauna tiesiogiai, o ne per savivaldybės biudžetą – ministerijų, departamentų lėšos (netvirtinamos biudžete, tvirtinamos strateginiame veiklos plane). |  |  |  |
| **ES** – Europos Sąjungos ir kitų užsienio fondų lėšos, kurias tiesiogiai gauna įstaigos (netvirtinamos biudžete, tvirtinamos strateginiame veiklos plane). |  |  |  |
| **KT** – įstaigų veiklos pajamos, 1,2 proc. paramos, rėmėjų lėšos (netvirtinamos biudžete, tvirtinamos strateginiame veiklos plane). |  |  |  |
| **Iš viso** | 583,7 | 577,9 | 577,9 |